ЕВРАЗИЯЛЫК ЭКОНОМИКАЛЫК КОМИССИЯ
КЕҢЕШ

ЧЕЧИМ

2016-жылдын «18» октябры 	     № 113	             Москва шаары	

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламенти тууралуу

2014-жылдын 29-майындагы Евразиялык экономикалык бирлик жөнүндө келишимдин 52-беренесине жана Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине карата № 1 тиркеменин 29-пунктуна ылайык Евразиялык экономикалык комиссиянын Кеңеши ч е ч т и:
1. Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” тиркелген техникалык регламенти (ЕАЭБ ТР 037/2016) кабыл алынсын.
2. Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламенти (ЕАЭБ ТР 037/2016) 2018-жылдын 1-мартынан тартып күчүнө кирээри белгиленсин.
3. Ушул Чечим расмий жарыяланган күнүнөн тартып 30 календардык күн өткөндөн кийин күчүнө кирет.

Евразиялык экономикалык комиссиянын Кеңешинин мүчөлөрү:

Армения
Республикасынан	Беларусь Республикасынан	Казакстан Республикасынан	Кыргыз Республикасынан	Россия Федерациясынан	

В. Габриелян	

В. Матюшевский	

А. Мамин	О. Панкратов	И. Шувалов 	
1.	

КАБЫЛ АЛЫНДЫ

Евразиялык экономикалык комиссиянын Кеңешинин 2016-жылдын 18-октябрындагы № 113 чечими менен

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” (ЕАЭБ ТР 037/2016) 
ТЕХНИКАЛЫК РЕГЛАМЕНТИ

I. Колдонуу чөйрөсү

1. Ушул техникалык регламент 2014-жылдын 29-майындагы Евразиялык экономикалык бирлик жөнүндө келишимге ылайык, адамдын өмүрүн жана саламаттыгын, курчап турган чөйрөнү коргоону камсыз кылуу, ошондой эле электр техникасынын жана радиоэлектроника буюмдарында кооптуу заттардын болушу боюнча андай буюмдарды керектөөчүлөрдү (колдонуучуларды) жаңылыштыкка алып келүүчү аракеттердин алдын алуу максатында иштелип чыкты.
Ушул техникалык регламент эркин жүрүүнү камсыз кылуу үчүн Евразиялык экономикалык бирликтин (мындан ары – Бирлик) аймагында жүгүртүүгө чыгарылуучу электр техникасынын жана радиоэлектроника буюмдарында кооптуу заттардын колдонулушун чектөө боюнча Бирликтин аймагында колдонуу жана аткаруу үчүн милдеттүү болгон талаптарды белгилейт.
Эгерде электр техникасынын жана радиоэлектроника буюмдарына карата Бирликтин (Бажы бирлигинин) ушул буюмдарга талаптарды белгилөөчү башка техникалык регламенттери кабыл алынса, анда мындай электр техникасынын жана радиоэлектроника буюмдары Бирликтин (Бажы бирлигинин) аракети аларга жайылтылуучу бардык техникалык регламенттеринин талаптарына шайкеш келүүгө тийиш.
2. Ушул техникалык регламенттин аракети № 1 тиркемеге ылайык тизмек боюнча Бирликтин аймагында жүгүртүүгө чыгарылуучу электр техникасынын жана радиоэлектроника буюмдарына жайылтылат.
3. Ушул техникалык регламенттин аракети төмөнкүлөргө жайылтылбайт:
а) эгерде ушул техникалык регламенттин № 1 тиркемесинде башкасы каралбаса, өзгөрүлмө токтун 1000 Втон жана туруктуу токтун 1500 Втон жогору болгон номиналдуу чыңалууда колдонуу үчүн арналган электр техникасынын жана радиоэлектроника буюмдарына;
б) ушул техникалык регламенттин № 1 тиркемесинде каралган тизмекке киргизилбеген электр жабдыгынын курамдык бөлүктөрү катары колдонуу үчүн гана арналган электр техникасынын жана радиоэлектроника буюмдарына;
в) электр оюнчуктарына;
г) электр техникасынын жана радиоэлектроника буюмдарынын курамына кирген фотоэлектр панелдерине (күн батареяларына);
д) жер үстүндөгү жана орбиталык космос объекттеринин курамында колдонуу үчүн арналган электр техникасынын жана радиоэлектроника буюмдарына;
е) аба, суу, жер үстүндөгү жана жер астындагы транспортто колдонуу үчүн гана арналган электр жабдыктарына;
ж) батареяларга жана электр аккумуляторлоруна, анын ичинде электр техникасынын жана радиоэлектроника буюмдарынын курамында Бирликтин аймагында жүгүртүүгө чыгарылуучуларга;
з) мурда колдонулган (эксплуатацияланган) электр техникасынын жана радиоэлектроника буюмдарына;
и) өлчөө каражаттарына;
к) медициналык буюмдарга.

II. Негизги түшүнүктөр

4. Бул техникалык регламенттин максаттары үчүн төмөнкүлөрдү билдирүүчү түшүнүктөр колдонулат:
“оюнчук” – 14 жашка чейинки курактагы баланын (балдардын) ойношу үчүн арналган буюм же материал;
“электр оюнчугу” – жок дегенде бир функциясы электр энергиясынын эсебинен иштеген оюнчук;
“электр техникасынын жана радиоэлектроника буюмдары” – арналышы боюнча иштеши электр тогунун жана (же) электр магниттик талаалардын болушу, колдонулушу, иштелип чыгышы, кайра өзгөртүлүшү, берилиши жана бөлүштүрүлүшү менен шартталган, түздөн-түз колдонуу үчүн арналган же машинага, механизмдерге, аппаратка, приборлорго жана башка жабдыктарга кошо орнотулган буюмдар;
“импортер” – Бирликке мүчө мамлекеттин резидент эмеси менен электр техникасынын жана радиоэлектроника буюмдарын берүүгө келишим түзгөн Бирдикке мүчө мамлекеттин резиденти, ал ушул буюмдарды сатат жана алардын ушул техникалык регламенттин талаптарына ылайык келишине жоопкерчилик тартат;
“бир өңчөй (гомогендүү) материал” – механикалык ыкма менен бөлүнбөгөн (бөлүк-бөлүккө ажыратуу, кесүү, майдалоо, жылмалоо же башкача механикалык таасир этүү аркылуу) бир заттан же заттардын жана (же) материалдардын айкалышынан турган бардык көлөмүндөгү туруктуу курамы бар материал.

III. Бирликтин рыногунда электр техникасынын жана радиоэлектроника буюмдарын жүгүртүү эрежелери

5. Электр техникасынын жана радиоэлектроника буюмдары алар ушул техникалык регламентке, ошондой эле аракети аларга жайылтылган Бирликтин (Бажы бирлигинин) башка техникалык регламенттерине ылайык келгенде жана ал буюмдар ушул техникалык регламенттин VII бөлүмүнө, ошондой эле колдонулушу аларга жайылтылган Бирликтин (Бажы бирлигинин) башка техникалык регламенттерине ылайык ырастоодон өткөн шартта Бирликтин аймагында жүгүртүлүүгө чыгарылат.
6. Ушул техникалык регламенттин, ошондой эле Бирликтин (Бажы бирлигинин) башка техникалык регламенттеринин талаптарына ылайык келиши ырасталбаган электр техникасынын жана радиоэлектроника буюмдары Бирликтин рыногунда продукцияны жүгүртүүнүн бирдиктүү белгиси менен маркаланбашы керек.

IV. Кооптуу заттарды колдонууну чектөө боюнча талаптар

7. Электр техникасынын жана радиоэлектроника буюмдары курамында төмөнкүлөр болбогудай түрдө иштелип чыгып жана даярдалышы керек:
а) № 2 тиркемеге ылайык тизмек боюнча кооптуу заттар;
б) ушул техникалык регламентке № 2 тиркемеде каралган тизмекте көрсөтүлгөн жол берилүүчү деңгээлден ашкан концентрацияда кооптуу заттарды кармап турган бир өңчөй (гомогендүү) материалдар.
8. Электр техникасынын жана радиоэлектроника буюмдарына карата № 3 тиркемеге ылайык кооптуу заттардын колдонулушун чектөө боюнча атайын талаптар белгиленген.

V. Маркалоого жана эксплуатациялык документтерге карата талаптар

9. Электр техникасынын жана радиоэлектроника буюмдарынын аталышы жана (же) белгилениши (тиби, маркасы, модели (бар болсо), алардын негизги параметрлери жана мүнөздөмөлөрү, даярдоочунун аталышы жана (же) товардык белгиси, электр техникасынын жана радиоэлектроника буюму даярдалган мамлекеттин аты ушул буюмга түшүрүлүп жана ага тиркелген эксплуатациялык документтерде көрсөтүлүүгө тийиш.
Мында электр техникасынын жана радиоэлектроника буюмунун аталышы жана (же) белгилениши (тиби, маркасы, модели (бар болсо), даярдоочунун аталышы жана (же) товардык белгиси да таңгакка түшүрүлүшү керек.
10. Эгерде ушул техникалык регламенттин 9-пунктунда каралган маалыматтарды электр техникасынын жана радиоэлектроника буюмуна түшүрүүгө мүмкүн болбосо, анда алар ушул буюмга тиркелүүчү эксплуатациялык документтерде гана көрсөтүлүшү мүмкүн. Мында электр техникасынын жана радиоэлектроника буюмунун аталышы жана (же) белгилениши (тиби, маркасы, модели (бар болсо), даярдоочунун аталышы жана (же) товардык белгиси таңгакка түшүрүлүшү керек.
11. Электр техникасынын жана радиоэлектроника буюмун маркалоо түшүнүктүү, жеңил окулгудай болуп жана электр техникасынын жана радиоэлектроника буюмуна инструментти колдонуу менен бөлүк-бөлүккө ажыратпастан кароо үчүн жеткиликтүү жерде түшүрүлүшү керек.
12. Электр техникасынын жана радиоэлектроника буюмуна эксплуатациялык документтер төмөнкүлөргө камтууга тийиш:
а) ушул техникалык регламенттин 9-пунктунда көрсөтүлгөн маалыматтарды;
б) буюмдун арналышы жөнүндө маалыматты;
в) буюмдун мүнөздөмөсүн жана параметрлерин;
г) буюмду эксплуатациялоо (колдонуу), монтаждоо, сактоо, ташуу (транспорт менен ташуу), сатуу жана утилдештирүү эрежелерин жана шарттарын (зарыл болгон учурда – тиешелүү талаптарды);
д) буюмдун бузук экендиги аныкталганда көрүлүүчү чаралар тууралуу маалыматты;
е) даярдоочунун (даярдоочу тарабынан ыйгарым укук берилген жактын), импортердун аталышын жана турган жерин, алардын байланыш маалыматтарын;
ж) буюм даярдалган ай жана жыл жөнүндө жана (же) ушундай маалымат жазылган жер же болбосо даярдалган жылын аныктоо ыкмасы тууралуу маалыматты.
13. Маркалоо жана эксплуатациялык документтерди түзүү орус тилинде ишке ашырылат жана Бирликке мүчө мамлекеттердин (мындан ары – мүчө мамлекеттер) мыйзамдарында тиешелүү талаптар болгон учурда – аймагында продукция сатылып жаткан мүчө мамлекеттин мамлекеттик тилинде (мамлекеттик тилдеринде) жазылат. Маркалоодогу жана эксплуатациялык документтердеги өлчөө бирдиктери, тамга товардык белгилер, жеке аталыштар, калктуу конуштардын аталыштары жана башка аталыштар башка тилдерде болушу мүмкүн.
Эксплуатациялык документтер кагазда таризделет. Аларга электрондук булактагы эксплуатациялык документтердин комплекти тиркелиши мүмкүн. Тиричиликтик эмес арналыштагы электр техникасынын жана радиоэлектроника буюмунун комплектине кирген эксплуатациялык документтер электрондук булактарда гана таризделет.

VI. Электр техникасынын жана радиоэлектроника буюмдарынын техникалык регламенттин талаптарына ылайык келишин камсыз кылуу

14. Электр техникасынын жана радиоэлектроника буюмунун ушул техникалык регламентке ылайык келиши анын кооптуу заттарды колдонууну чектөө боюнча талаптарын аткаруу менен камсыз кылынат.
15. Электр техникасынын жана радиоэлектроника буюмун изилдөө (сыноо) жана өлчөө ыкмалары изилдөө (сыноо) эрежелерин жана ыкмаларын, анын ичинде ушул техникалык регламентти колдонуу жана аткаруу, продукциянын ылайык келишине баа берүү үчүн зарыл болгон үлгүлөрдү тандоо эрежелерин камтыган стандарттардын тизмегине киргизилген стандарттар менен белгиленет.

VII. Электр техникасынын жана радиоэлектроника буюмдарынын ылайык келишине баа берүү

16. Электр техникасынын жана радиоэлектроника буюмдарынын ылайык келишине баа берүү шайкеш келүүнү ырастоо түрүндө жүргүзүлөт.
17. Электр техникасынын жана радиоэлектроника буюмдарынын ылайык келиши ырасталган учурда арыз ээлери катары мүчө мамлекеттин мыйзамдарына ылайык анын аймагында катталган, даярдоочу же импортер (сатуучу) же болбосо даярдоочу тарабынан ыйгарым укук берилген жактар болуп саналган жеке ишкер катары юридикалык жак же жеке жак болушу мүмкүн.
18. Электр техникасынын жана радиоэлектроника буюмдары төмөнкүдөй схемалардын бири боюнча шайкеш келүүнү декларациялоо түрүндө шайкеш келүүнү ырастоого жатат:
а) серия менен чыгарылуучу буюмдар үчүн, - 1д, 3д жана 6 д схемалар;
б) буюмдардын партиялары үчүн – 2д жан 4д схемалары.
19. Электр техникасынын жана радиоэлектроника буюмдарынын ылайык келишин декларациялоодо арыз ээси катары төмөнкүлөр болушу мүмкүн:
а) 1д, 3д жана 6д схемалары үчүн – даярдоочу (даярдоочу тарабынан ыйгарым укук берилген жак);
б) 2д жана 4д схемалары үчүн – даярдоочу (даярдоочу тарабынан ыйгарым укук берилген жак) же импортер (сатуучу).
20. Электр техникасынын жана радиоэлектроника буюмдарынын ылайык келишин декларациялоо схемасын тандоо арыз ээси тарабынан ишке ашырылат.
21. Электр техникасынын жана радиоэлектроника буюмдарынын 1д жана 2д схемалары боюнча ылайык келишин декларациялоо арыз ээси тарабынан жеке далилдердин негизинде ишке ашырылат. Арыз ээсинин тандоосу боюнча электр техникасынын жана радиоэлектроника буюмдарынын үлгүлөрүн сыноо арыз ээсинин сыноо лабораториясында же Бажы бирлигинин Сертификаттоо жана сыноо лабораториялары боюнча органдарынын (борборлордун) бирдиктүү реестрине (мындан ары – Бирдиктүү реестр) киргизилген аккредиттелген сыноо лабораториясында же башка сыноо лабораториясында жүргүзүлөт.
Электр техникасынын жана радиоэлектроника буюмдарынын 3д, 4д жана 6д схемалары боюнча ылайык келишин декларациялоо арыз ээси тарабынан жеке далилдердин жана Бирдиктүү реестрге киргизилген аккредиттелген сыноо лабораториясынын (борбордун) катышуусу менен алынган далилдердин негизинде ишке ашырылат.
22. Электр техникасынын жана радиоэлектроника буюмдарынын ылайык келишин декларациялоодо арыз ээси:
а) буюмдардын ушул техникалык регламенттин талаптарына ылайык келишин ырастоочу документтерди түзөт жана талдоо жүргүзөт, анын ичинде:
техникалык шарттар (бар болсо;
эксплуатациялык документтер;
буюмдардын жана (же) курамдык бөлүктөрдүн, материалдардын, буюмдардын компоненттеринин үлгүлөрүнүн ушул техникалык регламенттин талаптарына ылайык келишине сыноолордун протоколу (протоколдору) жана (же) буюмдардын ушул техникалык регламентке ылайык келишин ырастоо үчүн негиз болгон арыз ээсинин тандоосу боюнча башка документтер (бар болсо) (1д, 2д, 3д, 4д жана 6д схемалары);
жеткирип берүүгө келишим (контракт) жана товарды коштоп жүрүүчү документтер (бар болсо) (буюмдардын партиялары, жалгыздан чыгарылган буюмдар үчүн) (2д жана 4д схемалары);
сапатка менеджмент тутумуна сертификат (сертификаттын көчүрмөсү) (6д схемасы);
б) буюмдарды ушул техникалык регламентти колдонуу жаатына таандык кылуу максатында ал буюмдарды идентификациялоону жүргүзөт;
в) өндүрүштүк контроль жүргүзүүнү камсыз кылат жана буюмдарды өндүрүү процесси алардын ушул техникалык регламенттин талаптарына ылайык келишин камсыз кылышы үчүн бардык зарыл чараларды көрөт;
г) сапатка менеджмент жүргүзүү тутумунун иштешинин туруктуулугун камсыз кылуу боюнча бардык зарыл чараларды көрөт (6д схемасы);
д) шайкеш келүү жөнүндө декларацияны кабыл алат, ал Евразиялык экономикалык комиссиянын Коллегиясынын 2012-жылдын 25-декабрындагы № 293 чечими менен бекитилген бирдиктүү форма жана эрежелер боюнча таризделет;
д) шайкеш келүүнү ырастоо жол-жобосу аяктагандан кийин Бирликтин рыногунда продукцияны жүгүртүүнүн бирдиктүү белгисин түшүрөт;
ж) шайкеш келүүнү ырастоо жол-жобосу аяктагандан кийин документтердин комплектин түзөт, ал өзүнө ушул пункттун “а” пунктчасында каралган документтерди жана шайкеш келүү жөнүндө декларацияны камтыйт.
23. Шайкеш келүү жөнүндө декларация Евразиялык экономикалык комиссиянын Коллегиясынын 2013-жылдын 9-апрелиндеги № 76 чечими менен каралган тартипте катталууга тийиш.
24. Серия менен чыгарылуучу электр техникасынын жана радиоэлектроника буюмдары үчүн шайкеш келүү жөнүндө декларациянын колдонуу мөөнөтү 5 жылдан ашпаган мөөнөттү түзөт. Электр техникасынын жана радиоэлектроника буюмдарынын партиясы үчүн шайкеш келүү жөнүндө декларациянын колдонуу мөөнөтү белгиленбейт.
25. Арыз ээсинин тандоосу боюнча шайкеш келүү декларациясы формасында электр техникасынын жана радиоэлектроника буюмдарынын шайкеш келүүсүн ырастоо төмөнкү схемалардын бири боюнча сертификаттоо формасында шайкеш келүүнү ырастоо менен алмаштырылышы мүмкүн:
а) серия менен чыгарылуучу буюмдар үчүн – 1с, 2с жана 6с схемалары;
б) буюмдардын партиясы үчүн – 3с схемасы.
26. Электр техникасынын жана радиоэлектроника буюмдарын сертификаттоодо арыз ээси катары төмөнкүлөр болушу мүмкүн:
а) 1с, 2с жана 6с схемалары үчүн – даярдоочу (даярдоочу тарабынан ыйгарым укук берилген адам);
б) 3с схемасы үчүн – даярдоочу (даярдоочу тарабынан ыйгарым укук берилген адам же импортер (сатуучу).
27. Электр техникасынын жана радиоэлектроника буюмдарын сертификаттоо схемасын тандоо арыз ээси тарабынан ишке ашырылат.
28. Электр техникасынын жана радиоэлектроника буюмдарын сертификаттоодо арыз ээси:
а) буюмдарды өндүрүү процесси туруктуу жана алардын ушул техникалык регламенттин талаптарына ылайык келишин камсыз кылышы үчүн бардык зарыл чараларды көрөт;
б) төмөнкүдөй техникалык документтерди түзөт:
техникалык шарттар (бар болсо;
эксплуатациялык документтер;
жеткирип берүүгө келишим (контракт) жана товарды коштоп жүрүүчү документтер (бар болсо) (буюмдардын партиялары үчүн) (3с схемасы);
сапатка менеджмент жүргүзүү тутумуна сертификат (сертификаттын көчүрмөсү) (2с схемасы);
буюмдардын ушул техникалык регламенттин талаптарына шайкеш келишин ырастоо үчүн негиз болуучу арыз ээсинин тандоосу боюнча башка документтер (бар болсо);
в) Бирдиктүү реестрге киргизилген сертификаттоо боюнча органга буюмдарды сертификаттоого өтүнмө берет (техникалык документтерди тиркөө менен). Өтүнмөдө документтин талаптарына ылайык келишине сапатка менеджмент жүргүзүү тутуму (2с схемасы) сертификатталган ошол документ тууралуу, ошондой эле буюмдардын партиясынын идентификациялоочу белгилери жана ага кирген продукциянын бирдиктери (3с схемасы) жөнүндө маалыматтар көрсөтүлөт;
г) шайкеш келүүнү ырастоо жол-жобосу аяктагандан кийин Бирликтин рыногунда продукцияны жүгүртүүнүн бирдиктүү белгисин түшүрөт;
д) буюмдардын конструкциясына же аларды өндүрүү технологиясына өзгөртүүлөр киргизилип, алар ушундай буюмдардын ушул техникалык регламенттин талаптарына шайкеш келишине таасири этиши мүмкүн болгон учурда сертификаттоо боюнча органга бул тууралуу алдын ала билдирет (1с схемасы);
е) шайкеш келүүнү ырастоо жол-жобосу аяктагандан кийин документтердин комплектин түзөт, ал өзүнө ушул пункттун “б” пунктчасында каралган документтерди, сыноолордун протоколун (протоколдорун), өндүрүш абалына талдоо жүргүзүүнүн жыйынтыктарын (1с схемасы) жана шайкеш келүү сертификатын камтыйт.
29. Электр техникасынын жана радиоэлектроника буюмдарын сертификаттоодо Бирдиктүү реестрге киргизилген сертификаттоо боюнча орган:
а) арыз ээси тарабынан берилген техникалык документке талдоо жүргүзөт жана арыз ээсине өзүнүн чечими жөнүндө маалымдайт (сертификаттоону жүргүзүү шарттарын көрсөтүү менен);
б) буюмдардын үлгүлөрүн идентификациялоону жана аларды сыноолорду жүргүзүү үчүн арыз ээсинен тандап алууну жүргүзөт;
в) Бирдиктүү реестрге киргизилген аккредиттелген сыноо лабораториясында (борбордо) буюмдардын (буюмдардын партиясынын (партиядан тандап алуу) 3с схемасы) үлгүлөрүнө сыноолорду жүргүзүүнү камсыз кылат;
г) арыз ээсинин өндүрүш абалына талдоо жүргүзөт, анын жыйынтыгы акт менен таризделет (1с схемасы);
д) сыноолордун жана өндүрүш абалына талдоо жүргүзүүнүн жыйынтыктары оң болуп чыкканда Евразиялык экономикалык комиссиянын Коллегиясынын 2012-жылдын 25-декабрындагы № 293 чечими менен бекитилген бирдиктүү форма боюнча шайкеш келүү сертификатын тариздейт жана аны арыз ээсине берет;
е) берилген шайкеш келүү сертификаттарынын жана шайкеш келүү жөнүндө катталган декларациялардын бирдиктүү реестрине шайкеш келүү сертификаты тууралуу маалыматтарды киргизет;
ж) Бирдиктүү реестрге киргизилген аккредиттелген сыноо лабораториясында (борбордо) буюмдардын үлгүлөрүнө сыноолорду жана (же) өндүрүштүн абалына талдоону жүргүзүү аркылуу шайкеш келүү сертификатынын колдонуу мөөнөтү бою сертификатталган буюмдарга карата инспекциялык контроль жүргүзөт (1с схемасы);
з) Бирдиктүү реестрге киргизилген аккредиттелген сыноо лабораториясында (борбордо) буюмдардын үлгүлөрүнө сыноолорду жана сапатка менеджмент жүргүзүүнүн сертификатталган тутумуна карата сапатка менеджмент жүргүзүү тутумун сертификаттоо боюнча органдын инспекциялык контролунун жыйынтыктарына талдоону жүргүзүү аркылуу шайкеш келүү сертификатынын колдонуу мөөнөтү бою сертификатталган буюмдарга карата инспекциялык контроль жүргүзөт (2с схемасы);
и) инспекциялык контролдун жыйынтыктары оң болгондо шайкеш келүү сертификатынын колдонулушун ырастайт жана инспекциялык контролдоо актысына тиешелүү жазуу киргизет, инспекциялык контролдун жыйынтыктары терс болгондо шайкеш келүү сертификатынын аракетин токтото туруу же жокко чыгаруу жөнүндө чечим кабыл алат жана кабыл алынган чечим тууралуу маалыматты арыз ээсине чейин жеткирет (1с жана 2с схемалары).
30. Сапатка менеджмент жүргүзүү тутумун сертификаттоону караган схемалар боюнча шайкеш келүүнү ырастаган (шайкеш келүүнү декларациялаган же сертификаттаган) учурда ушундай тутумду сертификаттоо боюнча иштер мүчө мамлекеттин мыйзамдарына ылайык ушул мамлекеттин аймагында катталган жана мүчө мамлекетти аккредиттөө боюнча улуттук тутумда аккредиттелген сапатка менеджмент жүргүзүү тутумун сертификаттоо боюнча орган тарабынан ишке ашырылат.
31. Серия менен чыгарылуучу электр техникасынын жана радиоэлектроника буюмдарынын шайкеш келүү сертификатынын колдонуу мөөнөтү 5 жылдан ашпаган мөөнөттү түзөт. Электр техникасынын жана радиоэлектроника буюмдарынын партиясы үчүн шайкеш келүү жөнүндө декларациянын колдонуу мөөнөтү белгиленбейт.
32. Электр техникасынын жана радиоэлектроника буюмдарынын шайкеш келүүсү ырасталгандан кийин түзүлүүчү документтердин комплекти төмөнкүдөй сакталат:
а) серия менен чыгарылуучу буюмдар үчүн – шайкеш келүү жөнүндө декларациянын же шайкеш келүү сертификатынын колдонулушу аяктаган күндөн тартып 10 жылдан кем эмес мөөнөттө арыз ээсинде;
б) буюмдардын партиясы үчүн – буюмдарды партиясы сатылып бүткөн күндөн тартып 10 жылдан кем эмес мөөнөттө арыз ээсинде;
в) буюм үчүн – ушул буюм өндүрүштөн алып салынган (өндүрүшү токтотулган) күндөн тартып 10 жылдан кем эмес мөөнөттө даярдоочуда (даярдоочу тарабынан ыйгарым укук берилген адамда).

VIII. Бирликтин рыногунда продукцияны жүгүртүүнүн бирдиктүү белгиси менен маркалоо

33. Ушул техникалык регламенттин талаптарына шайкеш келүүчү жана ушул техникалык регламенттин VII бөлүмүнүн негизинде шайкеш келүүнү ырастоо жол-жобосунан өткөн электр техникасынын жана радиоэлектроника буюму Бирликтин рыногунда продукцияны жүгүртүүнүн бирдиктүү белгиси менен маркаланууга тийиш.
34. Бирликтин рыногунда продукцияны жүгүртүүнүн бирдиктүү белгиси менен маркалоо электр техникасынын жана радиоэлектроника буюму Бирликтин рыногунда жүгүртүүгө чыгарылаардын алдында ишке ашырылат.
35. Бирликтин рыногунда продукцияны жүгүртүүнүн бирдиктүү белгиси электр техникасынын жана радиоэлектрониканын ар бир буюмуна анын кызмат өтөөсүнүн бүтүндөй мөөнөтү бою даана жана түшүнүктүү сүрөттү камсыз кылган ар кандай ыкма менен түшүрүлөт, ошондой эле ага тиркелген эксплуатациялык документтерде келтирилет.
Электр техникасынын жана радиоэлектроника буюмуна Бирликтин рыногунда продукцияны жүгүртүүнүн бирдиктүү белгисин түшүрүү мүмкүн болбогон учурда аны буюмдун таңгагына жана ага тиркелген эксплуатациялык документтерге гана түшүрүүгө жол берилет.
36. Электр техникасынын жана радиоэлектроника буюму аракети жайылтылган Бирликтин (Бажы бирлигинин) бардык техникалык регламенттеринин талаптарына ылайык келгенде Бирликтин рыногунда продукцияны жүгүртүүнүн бирдиктүү белгиси менен маркаланат.

______________

№ 1 ТИРКЕМЕ 

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламентине
 (ЕАЭБ ТР 037/2016) карата

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламентинин (ЕАЭБ ТР 037/2016)
аракети жайылтылуучу электр техникасынын жана радиоэлектроника буюмдарынын 
ТИЗМЕГИ

1. Электр аппараттары жана тиричиликтик багыттагы приборлор:
а) тамак-ашты даярдоо жана сактоо жана ашкана жумуштарын механикалаштыруу үчүн, ошондой эле башка ашкана жабдыктары;
б) ич кийимди, кийим-кечени жана бут кийимди тазалоо үчүн (жуу, үтүктөө, кургатуу, тазалоо);
в) жайларды тазалоо жана жыйыштыруу үчүн;
г) жайларда микроклиматты кармап туруу жана жөнгө салуу үчүн;
д) санитардык-гигиеналык;
е) чачты, тырмакты жана терини күтүү үчүн;
ж) денени жылытуу үчүн;
з) вибромассаждык;
и) оюн, спорттук жана тренажердук жабдык;
к) аудио- жана видеоаппаратура, теле- жана радиоберүүнүн кабылдагычтары;
л) кийим тигүү жана токуу;
м) азыктандыруу блоктору, заряддык түзүлүш, чыңалуу стабилизаторлору;
н) бакча-огород чарбасы үчүн;
о) аквариумдар жана бакча көлмөлөрү үчүн;
п) электр насостору;
р) электр жана электрондук сааттар;
с) калькуляторлор;
т) электр орнотуучу буюмдар;
у) узарткычтар.
2. Электрондук эсептөө машиналары жана аларга туташтырылуучу каражаттар, анын ичинде алардын айкалыштары:
а) серверлер, персоналдык компьютерлердин тутумдуу блоктору;
б) ноутбуктар;
в) планшеттик, чөнтөк, алаканда алып жүрүүчү жана башка көлөмү кичинекей компьютерлер;
г) клавиатуралар, манипуляторлор, треккерлер жана башкаруунун, киргизүүнүн башка каражаттары (компьютер мышкалары, джойстиктер, шлемдер, көз айнектер);
д) алмашма маалымат булактары;
е) мониторлор;
ж) принтерлер;
з) сканерлер;
и) акустикалык тутумдар жана кулакчындар;
к) мультимедиалык проекторлор;
л) биометрикалык маалыматты окугучтар;
м) веб-камералар;
н) модемдер;
о) үзгүлтүксүз азыктандыруу блоктору.
3. Электр байланыш каражаттары (терминалдык телекоммуникациялык түзүлүштөр):
а) стационардык жана мобилдүү телефондор;
б) автомат-телефондор;
в) телефакстар;
г) телекстер;
д) көчмө жана портативдүү радиостанциялар;
е) радиожыштык идентификациясынын белгилери.
4. Көчүрүүчү машиналар жана башка электр офистик (контордук) жабдыктар.
5. Электрлештирилген аспаптар (кол жана алып жүрмө электр машиналары).
6. Жарык булактары жана жарык берүүчү жабдыктар, анын ичинде эмерекке кошо орнотулуучу жабдыктар.
7. Электр музыкалык аспаптар.
8. Оюн жана соода-сатык автоматтары.
9. Кассалык аппараттар, билет басып чыгаруучу машиналар, идентификациялык карталарды эсептегичтер, банкоматтар, маалымат күркөлөрү.
10. Өзгөрүлмө жана (же) туруктуу токтун 500 Втон ашпаган номиналдуу чыңалуусунда колдонуу үчүн арналган кабелдер, сымдар жана шнурлар, буга булалык-оптикалык кабелдер кирбейт.
11. Автоматтык өчүргүчтөр жана сактоо өчүрүүчү каражаттар.
12. Өрт чыкканда, кайтаруу жана өрткө каршы-кайтаруу билдиргичтер.

____________
10.	
№ 2 ТИРКЕМЕ

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламентине
 (ЕАЭБ ТР 037/2016) карата

Евразиялык экономикалык бирликтин “Электр техникасынын 
жана радиоэлектроника буюмдарында кооптуу заттарды колдонууну чектөө жөнүндө” техникалык регламентинин (ЕАЭБ ТР 037/2016), аракети жайылтылуучу электр техникасынын жана радиоэлектроника буюмдарынын конструкцияларында колдонулуучу бир өңчөй (гомогендүү) материалдарда жол берилген концентрациядан ашып кеткен электр техникасынын жана радиоэлектроника
 буюмдарындагы кооптуу заттардын 
ТИЗМЕГИ
төмөнкүлөргө тыюу салынат

Кооптуу заттын аталышы	Бир өңчөй (гомогендүү) материалдарда кооптуу заттардын жол берилген концентрациясы салмактык пайыз менен, төмөнкүлөрдөн көп эмес	
1. Коргошун	0,1	
2. Сымап	0,1	
3. Кадмий	0,01	
4. Алты валенттүү хром	од	
5. Полибромирленген дифенилдер	0,1	
6. Полибромирленген дифенилэфирлер	0,1	

____________		

№ 3 ТИРКЕМЕ

Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламентине
 (ЕАЭБ ТР 037/2016) карата

Электр техникасынын жана радиоэлектроника буюмдарында 
кооптуу заттарды колдонууну чектөө боюнча 
АТАЙЫН ТАЛАПТАР

Атайын талап	Атайын талаптын колдонуу мөөнөтү	

1. Сымап 1 цоколу бар компакттуу люминесцент лампаларында, 
1 лампага төмөнкүлөрдөн көп эмес:
		
кубаттуулугу 30 Вттан аз болгон жалпы жарык берүү лампалары үчүн 2,5 мг
	чектелбейт	
кубаттуулугу 30 Вттан (кошо алганда) 50 Втка чейин жалпы жарык берүү лампалары үчүн 3,5 мг
	чектелбейт	
кубаттуулугу 50 Вттан (кошо алганда) 150 Втка чейин жалпы жарык берүү лампалары үчүн 5 мг
	чектелбейт	
кубаттуулугу 150 Вттан аз болгон жалпы жарык берүү лампалары үчүн 15 мг
	чектелбейт	
диаметри 17 ммдан көп эмес шакек сымал же квадрат түтүк колба менен жалпы жарык берүү лампалары үчүн 7 мг
	чектелбейт	
атайын максаттар үчүн арналган (жалпы жарык берүүдөн тышкары) лампалар үчүн 5 мг
	чектелбейт	
кызмат өтөө мөөнөтү кеминде 20 000 саат болгон кубаттуулугу 
30 Вттан аз болгон жалпы жарык берүү лампалары үчүн 3,5 мг
	Евразиялык экономикалык бирликтин “Электр техникасынын жана радиоэлектроника буюмдарында кооптуу заттарды колдонууну чектөө жөнүндө” техникалык регламенти (ЕАЭБ ТР   /    )
(мындан ары – техникалык регламент) күчүнө кирген датадан тартып 3 жылдын ичинде*	

2. Сымап жалпы жарык берүү үчүн 2 цоколу бар линиялуу (түтүк сымал түз линиялуу) люминесцент лампаларында, 1 лампага төмөнкүлөрдөн көп эмес:
		
түтүгүнүн диаметри 9 ммдан аз болгон үч тилкелүү люминофору бар лампалар үчүн 4 мг
	чектелбейт	
түтүгүнүн диаметри кеминде 9 мм жана 17 ммдан ашпаган үч тилкелүү люминофору бар лампалар үчүн 3 мг
	чектелбейт	

түтүгүнүн диаметри кеминде 17 мм үч тилкелүү фосфор люминофору бар лампалар үчүн 3,5 мг
	
чектелбейт	
үч тилкелүү фосфор люминофору бар жана стандарттуу кызмат өтөө мөөнөтү кеминде 25 000 саат лампалар үчүн 5 мг
	чектелбейт	
3. Сымап башка люминесцент лампаларында, 1 лампага төмөнкүлөрдөн көп эмес:
		
галофосфат люминофору бар жана түтүгүнүн диаметри 28 ммдан көп болгон линиялуу лампалар үчүн 10 мг	техникалык регламент күчүнө кирген датадан тартып 2 жылдын ичинде*
	
галофосфат люминофору бар линиялуу эмес формадагы лампалар үчүн 15 мг	техникалык регламент күчүнө кирген датадан тартып 3 жылдын ичинде*
	
галофосфат люминофору бар жана колбасынын диаметри 17 ммдан көп болгон линиялуу эмес лампалар үчүн 15 мг
	чектелбейт	
жалпы жарык берүү жана атайын максаттар (мисалы, индукциялык лампалар) үчүн арналган лампалар үчүн 15 мг
	чектелбейт	
галофосфат люминофору бар жана түтүгүнүн диаметри 28 ммдан аз болгон линиялуу лампалар үчүн 10 мг
	чектелбейт	
4. Сымап муздак катоду менен люминесцент лампаларында жана тышкы электроддору менен люминесцент лампаларында, 1 лампага төмөнкүлөрдөн көп эмес:
		
узундугу 500 ммдан ашпаган лампалар үчүн 3,5 мг	чектелбейт	
узундугу 500 ммдан ашкан, бирок 1 500 ммдан ашпаган лампалар үчүн 5 мг	чектелбейт	
узундугу 1 500 ммдан ашкан лампалар үчүн 13 мг
	чектелбейт	
5. Сымап төмөнкү басымдагы газразряддык лампаларда – 1 лампага 15 мгдан ашпайт	чектелбейт	
6. Сымап Ra өң-түс берүү индекси 60дан ашкан жалпы жарык берүү үчүн жогорку басымдагы натрий лампаларында, 1 лампага төмөнкүлөрдөн көп эмес:		
кубаттуулугу 155 Вттан ашпаган лампалар үчүн 30 мг
	чектелбейт	
кубаттуулугу 155 Вттан ашкан лампалар үчүн 40 мг
	чектелбейт	
7. Сымап жалпы жарык берүү үчүн жогорку басымдагы башка натрий лампаларында:
		
кубаттуулугу 155 Вттан ашпаган лампалар үчүн 25 мг
	чектелбейт	
кубаттуулугу 155 Вттан жогору, бирок 405 Вттан ашпаган лампалар үчүн 30 мг
	чектелбейт	
кубаттуулугу 405 Вттан ашкан лампалар үчүн 40 мг
	чектелбейт	
8. Сымап жогорку басымдагы сымап лампаларында – чектелбейт	техникалык регламент күчүнө кирген датадан тартып 2 жылдын ичинде*
	
9. Сымап темир галоген лампаларында – чектелбейт
	чектелбейт	
10. Сымап күйүүчү белгилер жана имараттарды декоративдүү жарыктандыруу үчүн атайын газразряддуу лампаларда:
		
температура минус 20 ºСден төмөн болгондо жайдын ичинде жана жайдан тышкары жерде колдонууга арналган лампалар үчүн колбанын узундугунун ар бир сантиметрине 0,3 мг жана электронддордун ар бир жубуна 20 мг
	техникалык регламент күчүнө кирген датадан тартып 3 жылдын ичинде*
	
жайлардын ичинде колдонууга арналган башка лампалар үчүн колбанын узундугунун ар бир сантиметрине 0,24 мг, бирок 80 мгдан көп эмес жана электронддордун ар бир жубуна 15 мг	техникалык регламент күчүнө кирген датадан тартып 3 жылдын ичинде*
	
11. Сымап атайын максаттар үчүн арналган (жалпы жарык берүүдөн тышкары) башка газразряддуу лампаларда – чектелбейт
	чектелбейт	
12. Коргошун электр-нур түтүктөрүнүн айнегинде – чектелбейт
	чектелбейт	
13. Коргошун люминесцент лампаларынын колбаларынын (түтүктөрүнүн) айнегинде – 0,2 %дан көп эмес	чектелбейт	

14. Цинк капталган болотту да алганда, болотто коргошундун кармалышы – 0,35 %дан көп эмес
	
чектелбейт	
15. Алюминий куймасында коргошундун кармалышы – 0,4%дан көп эмес
	чектелбейт	
16. Латунда жана жездин негизиндеги башка куймаларда коргошундун кармалышы – 4 %дан көп эмес
	чектелбейт	
17. Кыйындык менен эрүүчү (эрүү температурасы 300 Сден жогору) каңдоочтордо коргошундун кармалышы – чектелбейт
	чектелбейт	
18. Коргошун телекоммуникациялык тармактардын маалыматтарын сактоо жана берүү тутумдарын, серверлерди даярдоодо колдонулуучу каңдоочтордо – чектелбейт
	чектелбейт	
19. Коргошун конденсаторлордун изоляциялык керамикасынан тышкары, электр жана электрондук компоненттерде (мисалы, пьезоэлектр приборлорунда, керамикалык же айнек салгычтарда) – чектелбейт
	чектелбейт	
20. Коргошун өзгөрүлмө токтун 125 Втон аз жана туруктуу токтун 250 Втон аз номиналдуу чыңалуу менен конденсаторлордун изоляциялык керамикасында –  чектелбейт
	чектелбейт	
21. Коргошун пьезоэлектр эффектин түзүүчү интегралдык микросхемалардын жана дискреттик жарым өткөрүү приборлорунун конденсаторлорунун керамикалык материалдарында – чектелбейт	техникалык регламент күчүнө кирген датадан тартып 2 жылдын ичинде*
	
22. Кадмий жана анын бирикмелери электр контакттарында – чектелбейт
	чектелбейт	
23. Абсорбцияланган муздаткычтардын көмүртектүү болотунан жылуулук алмашуу тутумдарында дат басууга каршы кошунду катары алты валенттүү хром – муздатуучу эритменин массасынан 0,75%дан көп эмес
	чектелбейт	
24. Хладагент камтыган желдетүү жана абаны кондиционирлөө тутумдарынын компрессорлору үчүн арналган тайгалануу подшипниктеринин коймолорунда жана корпустарында коргошун  – чектелбейт
	чектелбейт	
25. Коргошун жарык өткөрүүчү түссүз айнектерде жана оптикалык тутумдардын линзаларында – чектелбейт
	чектелбейт	
26. Коргошун жана кадмий айнек жарык чыпкаларында жана чагылдыруу жөндөмдүүлүгүнүн стандарттык үлгүлөрүндө – чектелбейт
	чектелбейт	
27. Коргошун корпус (кристаллды кармоочу) менен шарик чыгаргычы менен интегралдык микросхеманын жарым өткөргүч кристаллынын ортосундагы туруктуу электр биригүүсүн түзүү үчүн каңдоочтордо – чектелбейт
	чектелбейт	
28. Коргошундун галоиди өндүрүштүк колдонуу жана көчүрүү техникасы үчүн жогорку интенсивдүүлүктөгү газразряддуу лампаларда – чектелбейт
	чектелбейт	
29. Коргошун солярийлер үчүн газразряддуу лампалардын флуоресценттик курамдарынын активатору катары – чектелбейт
	чектелбейт	
30. Коргошун жана кадмий боросиликат жана акиташ-натрий айнектерине түшүрүү үчүн типографиялык боектордо – чектелбейт
	чектелбейт	
31. Коргошун металлдашкан тешиктери менен көп катмардуу дисктүү жана планардык-матрицалык керамикалык конденсаторлор үчүн каңдоочтордо – чектелбейт
	чектелбейт	
32. Коргошундун кычкылы SED-дисплейде (беттик өтүүнүн эсебинен электрондук эмиссиясы бар дисплейлерде) - чектелбейт
	чектелбейт	
33. Коргошун күчтүү үн чыгаргычтарда колдонулуучу каңдоочтордо (үн басымы кеминде 125 дБ SPL болгон деңгээлде узак бою эксплуатациялоо үчүн арналган динамикаларда) – чектелбейт
	чектелбейт	
34. Коргошундун кошундулары хрусталь айнектерде – чектелбейт
	чектелбейт	
35. Кадмийдин куймасы үн басымы кеминде 100 дБА болгон деңгээлде үн чыгаргычтардын үн катушкасындагы электр механикалык бирикмелер үчүн каңдооч катары – чектелбейт
	чектелбейт	
36. Коргошун суюккристаллду дисплейлердеги жалпак люминесцент лампаларын монтаждоо үчүн каңдоочтордо – чектелбейт
	чектелбейт	
37. Коргошундун кычкылы аргон жана криптон лазер түтүктөрүнүн жылчыксыздандыруучу курамдарында – чектелбейт
	чектелбейт	
38. Коргошун туурасы 100 мкмдан ашпаган күч трансформаторлорунун жез сымдарын ширетүү үчүн каңдоочтордо – чектелбейт
	чектелбейт	
39. Коргошун керамикалык потенциометрлерде – 
чектелбейт	чектелбейт	

40. Катоддук чачыратууну стабилизациялоо үчүн сымап плазма дисплейлеринде – 1 плазма панелине 30 мгдан көп эмес	
техникалык регламент күчүнө кирген датадан тартып 2 жылдын ичинде*
	
41. Коргошун айнек керамикасынын жана бериллий оксидинин корпустарында жогорку вольттуу диоддордун оролгон катмарларында – чектелбейт
	чектелбейт	
42. Кадмий жана кадмийдин кычкылы алиминий менен бериллий оксидинде жука кабыкча катмарында – чектелбейт
	чектелбейт	
43. Кадмий жарык берүү жана чагылдыруу тутумдары үчүн катуу болгон жарык диоддорунун жарыкка айландыруучу элементтеринде – 1 мм2 жарык берүүчү бетке 10 мгдан көп эмес	техникалык регламент күчүнө кирген датадан тартып 2 жылдын ичинде*	
* Колдонуу мөөнөтү деген көрсөтүлгөн дата келген учурдан тартып электр техникасынын жана радиоэлектроника буюмун жүгүртүүгө чыгаруу техникалык регламенттин 7-пунктунда белгиленген кооптуу заттардын камтылышына карата талаптар сакталганда гана мүмкүн болот экендигин билдирет.	

____________